proxectonos/corpus_dominio_legal_administrativo_tmp huggingface dataset:
DH. A36.45227. SOLICITUDE DE CONCESIÓN DUN CAUDAL DE AUGA NO LUGAR DE BENDOIRO DE ABAIXO, PARROQUIA DE BENDOIRO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 26/01/2015)

Expediente: DH. A36.45227 Timothy Michael Minhas Lenkov, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento dun manancial e dun pozo para a rega dos invernadoiros do solicitante. O manancial é un manancial en galería que nace na parcela 451 polígono 212. A galería é duns 56 m. de longo e ten unha altura variable de 1,2 a 1,6 m., e verte directamente na balsa de acumulación de auga. O pozo é de barrena, de 20 m. de profundidade e provisto dunha motobomba para a impulsión do caudal. Do mesmo parte tubo de PE de 32 mm. de diámetro cara a balsa de acumulación do auga, situada na mesma parcela, a uns 21 m. A balsa é de caucho e plástico con medidas 5 x 10 x 1,5 m. Dende esta parte tubo de PE que leva o auga cara os tres (3) invernadoiros a regar, situados a uns 15 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na rúa Tomiño, nº 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 29 de decembro de 2014.—O Xefe do Servizo Territorial, Ángel Gómez Rey.
APROBACIÓN PREZO PÚBLICO COMIDA OFICIAL FESTA DA LAMPREA 2015
ADMINISTRACIÓN LOCAL — Municipal — Arbo (Outros documentos, notificacións e informacións públicas, 28/04/2015)

Por acordo da Xunta de Goberno Local adoptado, por delegación do Plenario, en sesión extraordinaria celebrada o día 16.04.15, aprobouse o prezo público da comida oficial da Festa da Lamprea do ano 2015, polo que en cumprimento do disposto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese a súa publicación para facelo público: De conformidade co previsto nos artigos 127 e 41 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, este Concello establece o prezo público pola prestación por parte do Concello de Arbo da actividade de comida oficial a celebrar o día 25 de abril de 2015 no marco da celebración da Festa da Lamprea deste ano 2015. Están obrigados ao pagamento do prezo público regulado neste acordo os que se beneficien a través da participación como comensais na comida oficial organizada polo Concello á que se refire o artigo anterior, e pola que deban satisfacer este. Tratándose de menores de idade estarán obrigados ao pagamento do prezo público os/as pais/nais, titores/as ou responsables legais ou de feito dos/das nenos/as que participen como comensais nesta comida oficial. O prezo por comensal fíxase en 42 € (IVE incluído). O cobro do prezo público farase mediante sistema de ingreso na entidade bancaria e no número de conta municipal que a Tesourería Municipal facilitará ao efecto. Acreditarase o pagamento mediante xustificante bancario que remitirá ao persoal responsable da actividade no concello, con data límite do día anterior á celebración da comida oficial. Como requisito para acceder a dita comida oficial esixirase o depósito previo do importe total do prezo público. Unha vez aboado o prezo correspondente, o interesado só terá dereito a devolución cando por causas non imputables a el non se celebrase a comida oficial ou fose anulada polo Concello. Non existirán bonificacións nin exención de ningunha clase na exacción deste prezo público, sen prexuízo das invitacións que, en atención protocolaria, se puideran entregar a autoridades e outras personalidades. Este prezo público entrará en vigor o mesmo día da súa publicación no Boletín Oficial da Provincia.”
APROBACIÓN DA CONTA XERAL DO EXERCICIO 2014
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 04/06/2015)

Formulada e rendida a Conta Xeral do Orzamento desta Entidade Local Menor de Bembrive correspondente ao exercicio de 2014, informada pola comisión Especial de Contas en sesión do 29 de maio de 2015, exponse ao público cos documentos que a xustifican na Secretaría da Entidade, polo prazo de quince días hábiles contados a partir do seguinte ó da inserción do presente anuncio no Boletín Oficial da Provincia, ó obxecto de que os interesados lexítimos poidan examinala e formular por escrito os reparos e observacións que coiden pertinentes durante o expresado prazo de exposición e os oito días seguintes, de conformidade co disposto no art.212 do R. D. L.2/2004, do 5 de marzo do texto refundido da lei de facendas locais. Bembrive, a 29 de maio de 2015.—O Alcalde Pedáneo, Virgelina Jaime Dario Cundumi Pasin.
ADXUDICACIÓN DA PRESTACIÓN DO SERVIZO DE ORGANIZACIÓN DE ACTUACIÓN MUSICAL
ADMINISTRACIÓN LOCAL — Municipal — Porriño, O (Contratos administrativos, 13/10/2015)

Por acordo da xunta de goberno de data 24 de setembro de 2015, procedeuse á adxudicación no procedemento da contratación da prestación do servizo de xestión e organización de actuación musical, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 19/15 a) Descrición do obxecto: xestión e organización da actuación de “Los Secretos” dentro da programación das Festas do Cristo 2015 a) Tramitación: urxente b) Procedemento: negociado sen publicidade. a) Orzamento total: 31.460 € (26.000 € máis 5460 € en concepto de IVE) a) Data: 24/09/15 b) Contratista: TOTALISIMO SLU c) Nacionalidade: Española d) Importe da adxudicación: 31.460 € (26.000 € máis 5.460 € en concepto de IVE) www.contratosdegalicia.es O Porriño, 29 de setembro de 2015.—A Alcaldesa, Eva Garcia de la Torre.
EXPROPIACIÓN PARA A EXECUCIÓN DE OBRA DO PROXECTO DE TRAZADO E CONSTRUCCIÓN DA ESTRADA DE ACCESO Á PLATAFORMA INDUSTRIAL DE SALVATERRA- AS NEVES. Á AUTOVÍA A-52
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 24/11/2015)

Recibido o libramento para o pagamento do expediente de expropiación forzosa de referencia e facéndose efectivo polo pagador, sinalouse por este Servizo de Infraestruturas, no cumprimento do disposto no artigo 49 do Regulamento de Expropiación Forzosa, aprobado por Real Decreto de 26 de abril de 1957 (BOE NÚM.160, DO 20 DE XUÑO DE 1957), a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello de Salvaterra de Miño. O pago efectuarase, polo pagador e en presenza do representante da Administración e do alcalde e secretario do Concello, na data e no lugar que de seguido se indica: O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto polo coñecemento directo que testifiquen o Alcalde ou o Secretario do Concello. Pontevedra, a 17 de novembro de 2015.—O Xefe Territorial, José Lúis Díez Yáñez.
APROBACIÓN INICIAL SUPLEMENTO DE CRÉDITO 1-2015
ADMINISTRACIÓN LOCAL — Municipal — Agolada (Presupostos e cadros de persoal, 13/11/2015)

O Pleno do Concello de Agolada, en sesión ordinaria celebrada o día 26 de outubro de 2015, acordou a aprobación inicial do expediente de modificación de créditos do orzamento en vigor na modalidade de suplemento de créditos número 1/2015, financiado con cargo ao remanente líquido de Tesouraría, co seguinte resumo: E en cumprimento do disposto no artigo 169.1 por remisión do 177.2 do Texto refundido da Lei reguladora das facendas locais aprobado por Real decreto lexislativo 2/2004, de 5 de marzo, sométese o expediente a exposición pública polo prazo de quince días a contar desde o día seguinte á publicación deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o acordo. En Agolada, a 27 de outubro de 2015.—O Alcalde accidental, Héctor M. Martínez Sanz.
APROBACIÓN DEFINITIVA EXPEDIENTE 60/2015 DE CRÉDITO EXTRAORDINARIO
ADMINISTRACIÓN LOCAL — Municipal — Cuntis (Presupostos e cadros de persoal, 05/10/2015)

Aprobado definitivamente o expediente 60/2015 de crédito extraordinario e suplemento de crédito, por transcorrer o prazo de exposición pública sen presentarse reclamacións contra a aprobación inicial dos mesmos, acordadas polo Pleno na súa sesión extraordinaria de 07 de agosto de 2015, e en cumprimento do disposto nos artigos 179.4 e 169 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, publicase o resumo por capítulos do orzamento prorrogado para o ano 2015, tendo en conta todas as modificacións orzamentarias adoptadas ata o momento: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo na forma e prazos establecidos na Lei 29/1998, de 13 de xullo, Reguladora de dita Xurisdicción. Cuntis, a 28 de setembro de 2015.—O Alcalde, Manuel Campos Velay.
APROBACIÓN DEFINITIVA EXPEDIENTE DE TRANSFERENCIA DE CRÉDITO 10/2015
ADMINISTRACIÓN LOCAL — Municipal — Caldas de Reis (Presupostos e cadros de persoal, 03/09/2015)

Ao non presentarse reclamacións durante o período de exposición pública do acordo de aprobación inicial do expediente de transferencia de crédito 10/2015, considérase definitivamente aprobado, elevándose a definitivo o acordo plenario adoptado na sesión ordinaria celebrada en data 30/07/2015. En cumprimento do disposto polo artigo 169.1, por remisión do artigo 179.4 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigo 6.4 das Bases de Execución orzamenatrias, procédese á publicar o resumo por capítulos do mencionado expediente, que se corresponde co seguinte detalle: Contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Caldas de Reis, a 25 de agosto de 2015.—O Alcalde, Juan Manuel Rey Rey.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO 03/2015
ADMINISTRACIÓN LOCAL — Municipal — Grove, O (Presupostos e cadros de persoal, 22/05/2015)

Rematado o plazo de exposición ó público do acordo plenario de data 26 de marzo de 2015 de aprobación inicial do expediente de crédito extraordinario núm.3/2015 do Orzamento municipal prorrogado ao 2015, sin que se presentase reclamación algunha contra o mesmo, enténdense elevado a definitivo, conforme ó disposto nos artigos 177 en relación co 171 do Texto refundido da Lei Reguladora de Facendas Locais e 38.3 en relación co 23.1 do Real Decreto 500/1990 de 20 de abril. En cumprimento dos artigos 150.3 da citada Lei e 20.3 do Real Decreto 500/1990, de 20 de abril, á que remiten respectivamente os artigos 160.4 de aquela e 42.1 de éste, faise público o resumo por capítulos do estado de ingresos e gastos trala aprobación do devandito expediente a día de 13 de maio de 2015: En virtude do disposto nos artigos 158.2 en relación co 152.1 da Lei, e 38.3 en relación co 23.1 do Real Decreto citado, contra esta aprobación definitiva poderase interpoñerse directamente recurso contencioso-administrativo na forma e prazos que establecen as normas de dita xurisdicción. O Grove, 13 de maio de 2015.—O Alcalde, Miguel Ángel Pérez García.
RE-336/2014 DENUNCIA POR CABALOS CON TRANCAS, NOTIFICACIÓN A ASOCIACIÓN DO CABALO DE GAGÁN.
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 29/04/2015)

De conformidade co disposto nos artigos 59.4 e 61 da Lei 30/1992, de 26 de novembro, faise pública, mediante a publicación do presente anuncio no taboleiro de edictos do Concello e BOP, a notificación do expediente que se indica, xa que intentado no último domicilio do destinatario este resulta descoñecido. O interesado poderá comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia do mesmo. Vilaboa, a 16 de abril de 2015.—O Alcalde, José Luis Poceiro Martínez.
DELEGACIÓN DE COMPETENCIAS DE ALCALDÍA.
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 03/02/2015)

“”Visto que o Sr. Alcalde-Presidente vaise ausentar temporalmente do Concello durante o período comprendido entre o 12 e o 18 de xaneiro de 2015. Visto o artigo 47 do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais, que dispón que os Tenentes de Alcalde substitúen na totalidade das súas funcións e pola orde de nomeamento, ó Alcalde, nos casos entre outros, de ausencia que lle imposibilite para o exercicio das súas atribucións, sendo preceptiva, nestes casos, a expresa delegación das súas funcións. Visto o Decreto de 27 de xuño de 2011, en relación co nomeamento de Tenentes de Alcalde. Por medio da presente 1.- Delegar no Michiko Craqui Olafsson D. Carlos Iglesias Cores as funcións de Alcaldía en toda a súa extensión, durante o período comprendido entre o 12 e o 18 de xaneiro de 2015.2.- Dispoñer a inserción do presente Decreto no Boletín Oficial da Provincia, en cumprimento do disposto no artigo 44 do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais. Na Illa de Arousa, a 9 de xaneiro de 2015.—O Alcalde, José Manuel Vázquez Vázquez.
MOCIÓN DA PRESIDENCIA SOBRE REPRESENTANTES ÓRGANOS COLEXIADOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2015)

O Pleno da Corporación Provincial, na súa sesión, extraordinaria urxente, do día 24 de xullo do ano 2015 adoptou, entre outros, este acordo: O art.58 c) do Regulamento de Organización, Funcionamento e Réxime Xurídico das Entidades Locais determina que corresponde ó Pleno a designación de representantes da Corporación en Órganos Colexiados. Esta representación pode plantexarse dende dúas perspectivas: representación en órganos colexiados que dependen da propia Corporación e representación en órganos nos que debe haber representantes da Corporación pero que non dependen dela. En todo caso, o nomeamento é sempre competencia do Pleno. Por todo iso, o Pleno acorda por maioría, cos votos a favor do PP, do PSdeG-PSOE e do BNG e coa abstención de Coalición Electoral SON, aprobar a Moción da Presidencia sobre nomeamento de representantes da Corporación en órganos colexiados, adoptándose o seguinte acordo: “Desígnanse representantes da Deputación Provincial de Pontevedra nos Organismos que seguidamente se relacionan ós/ás seguintes Sres./as. Deputados/as: O que lle comunico a Vde. para o seu coñecemento e efectos, coa salvidade que establece o art.206 do ROF. Pontevedra, 29 de xullo do ano 2015.—O Secretario. Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 de xaneiro) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
APROBACIÓN INICIAL EXPEDIENTE DE TRANSFERENCIA DE CRÉDITOS Nº 32/15 ENTRE APLICACIÓNS DE GASTOS CORRESPONDENTES A DISTINTA ÁREA DE GASTO
ADMINISTRACIÓN LOCAL — Municipal — Arbo (Presupostos e cadros de persoal, 25/08/2015)

O Pleno do Concello de Arbo, en sesión extraordinaria celebrada o día 13 de agosto de 2015, acordou a aprobación inicial do expediente de transferencia de créditos entre aplicacións de gastos de distinta área de gasto nº 32/15 que non afectan a baixas e altas de crédito de persoal, sendo o detalle o seguinte: En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por o prazo de quince día sa contar dende o seguinte a oda inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tivesen presentado alegacións, considerarase aprobado definitivamente dito acordo. En Arbo a 13 de agosto de 2015.—O Alcalde, Horacio Gil Expósito.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLOS SERVIZOS VINCULADOS AO CICLO DA AUGA PARA O EXERCICIO 2015
ADMINISTRACIÓN LOCAL — Municipal — Cangas (Ordenanzas e Regulamentos, 12/11/2015)

O Pleno do Concello de Cangas, en sesión ordinaria celebrada o día 24.04.2015, acordou a modificación da Ordenanza fiscal reguladora da taxa polos servizos vinculados ao ciclo integral da auga para o exercicio 2015. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron reclamacións, considerarase aprobado definitivamente devandito Acordo. Cangas, 9 de novembro de 2014.—O Alcalde, Xosé Manuel Pazos Varela.
MATRÍCULA DO IMPOSTO SOBRE ACTIVIDADES ECONÓMICAS ANO 2015.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/04/2015)

Estará en exposición pública durante o prazo de 15 días naturais a partir da publicación deste anuncio en horario de 9 a 13,30 h. na oficina de Actividades Económicas e Industriais do Concello de luns a venres. Os interesados poderán consultala e interpoñer recurso de reposición ante a Axencia Estatal da Administración Tributaria de Vigo no prazo de 15 días, ou ben reclamación económico-administrativa no mesmo prazo contando este a partir do día inmediato seguinte ao término do período de exposición, de conformidade co Real decreto 243/1995 de febreiro de 1995 polo que se ditan normas para a xestión do Imposto sobre Actividades Económicas e se regula a delegación de competencias en materia de xestión censal de dito imposto. Vigo, a 31 de marzo de 2015.—O Alcalde, P. d. O Concelleira/o Delegada/o de Economía e Facenda, Sinatura Dixital.
APERTURA DE INFORMACIÓN PÚBLICA DA CONSTITUCIÓN DA ENTIDADE URBANÍSTICA DE CONSERVACIÓN DO PLAN PARCIAL SU-I-2 SEQUEIROS PORTELA.
ADMINISTRACIÓN LOCAL — Municipal — Barro (Outros documentos, notificacións e informacións públicas, 22/06/2015)

No Concello de Barro estase a tramitar expediente relativo á aprobación inicial da constitución e proxecto de Estatutos que rexiran o funcionamento da Entidade Urbanística de Conservación do PLAN PARCIAL SU-I-2 SEQUEIROS PORTELA. No cumplimento do artículo 161 do Real Decreto 3288/1978, do 25 de Agosto, polo que se aproba o Regulamento de Xestión Urbanística para o desesenvolvemento e aplicación da Lei sobre Réximen do Solo e Ordenación Urbana, procedese a abrir período de información pública por un prazo de quince días dende a inserción do presente anuncio no Boletín Oficial da Provincia para que quen poida resultar interesado/a formule as alegacións que estimen convenintes. Lugar de exposición pública: Concello de Barro (Santo Antoniño 11–Perdecanai–36194 Barro). Horarios: de lúns a vénres de 8:00 a 15:00 horas, sábados de 9:00 a 14:00 horas. Barro a 5 de xuño de 2015.—O Alcalde en funcións, Ana Zoraida Mahony Nondedeu.
BAIXA DE OFICIO NO PADRÓN MUNICIPAL DE HABITANTES DE ROBERT PETER REED Y DANICA FRANTISKA REEDOVA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 15/05/2015)

Notifícase a D. OSCAR MARIANO RIBON CISNERO Y Dª ALEXANDRA MARIE GRANDINETTI CARNERO, con Documentos números Y-03647407-N y Y-03650736-Y respectivamente, da cal o último enderezo coñecido é Cmño. Da Ribeira,4-Bloque 2- 1º-B.-Sta. Cristina-Baiona, e que estase a tramitar nas dependencias municipais a baixa de oficio do Padrón Municipal de Habitantes por non residir xa neste Concello. O que se lle notifica mediante a súa publicación no Boletín Oficial da Provincia e no taboleiro deste Excmo. Concello, ó abeiro do disposto no artigo 59.4 la Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a súa baixa de oficio no padrón deste municipio. Baiona, 4 de Maio de 2015.—O Alcalde, Jesús Vázquez Almuiña.
PUBLICACIÓN RESOLUCIÓN PRESIDENCIAL APROBANDO LISTAS PROVISIONAIS DE DIVERSAS PRAZAS VACANTES INCLUÍDAS NA OFERTA DE EMPREGO PÚBLICO DO ANO 2015 (CONCURSO-OPOSICIÓN PROMOCIÓN INTERNA)
ADMINISTRACIÓN LOCAL — Provincial — Deputación Provincial (Persoal, oposicións, 02/10/2015)

O deputado, en virtude das competencias delegadas da Presidencia en materia de persoal, dita a seguinte “De conformidade co disposto na base sétima da convocatoria publicada no Boletín Oficial da Provincia de Pontevedra (BOPPO) núm.122, de data 29 de xuño de 2015, para cubrir polo sistema de concurso-oposición por quenda de promoción interna diversas prazas vacantes incluídas na oferta de emprego público do ano 2015, RESOLVO aprobar as listas provisionais de aspirantes admitidos e excluídos dos procesos selectivos que figuran como anexo I desta resolución. Esta resolución publicarase no BOPPO e no taboleiro de anuncios da institución provincial. Tanto os aspirantes excluídos coma os omitidos, por non figurar nas relacións de admitidos, disporán dun prazo de dez días hábiles, contados a partires do seguinte ao da publicación desta resolución para poder emendar, no seu caso, os defectos que motivasen a súa exclusión ou omisión. Despois de concluído este prazo ditarase resolución pola que se aprobarán as relacións definitivas de aspirantes admitidos, a composición dos tribunais de selección, as datas das súas constitucións e de realización dos primeiros exercicios, que se publicará no BOPPO e no taboleiro de anuncios da Deputación”. O que lle comunico para o seu coñecemento e demais efectos. Pontevedra, 23 de setembro de 2015.—O Secretario.
NOMEAMENTOS DE PERSOAL EVENTUAL DA CORPORACIÓN
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 13/07/2015)

En cumprimento do disposto no artigo 201 da Lei 2/2015, do 29 de abril, do Emprego Público de Galicia e Artigo 104.3 da Lei 7/1985, do 2 de abril, LBRL, esta Alcaldía fai públicos os nomeamentos de persoal eventual desta Corporación acordados por Resolución da Alcaldía do 25 de xuño de 2015: —JAIME OMAR GONZALEZ DEL CAMPO DIAZ EMPARANZA como Xefe de Gabinete, a tempo completo, cunha retribución bruta anual de 26.220,96 euros a percibir en catorce pagas mensuais. —ARMICHE TOME CHERFAOUI como Xefe de Prensa a tempo completo cunha retribución bruta anual de 26.220,96 euros a percibir en catorce pagas mensuais. Vilanova de Arousa a 1 de xullo de 2015—O Alcalde, Gonzalo Durán Hermida.
EXECUCIÓN DE TÍTULOS XUDICIAIS 250/2014. NOTIFICANDO A TRANSRAPID EXPRESS SL.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 21/01/2015)

FAGO SABER: Que no procedemento ETJ 250/14 deste xulgado, seguido a instancia de CORAZON MARIA LYNN MARIE WEN LANDACAY e TISCAR HUELVES NAVAJOS contra TRANSRAPID EXPRESS S. L. sobre execución de sentenza, ditouse a seguinte resolución: Decreto de insolvencia de data 08/01/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado TRANSRAPID EXPRESS S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, oito de xaneiro do dous mil quince.—O Secretario Xudicial.
EXPOSICIÓN PÚBLICA DO PADRÓN DO IMPOSTO SOBRE ACTIVIDADES ECONÓMICAS DO ANO 2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/09/2015)

Lugar: Na oficina do Imposto do Imposto de Actividades Económicas de luns a venres, no terminal sito na Lonxa do Concello de luns a sábado e na páxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro, Xeral Tributaria e art.137 da Lei 7/85, de 2 de abril, de bases de réxime local. Vigo, agosto de 2015.—O Alcalde.—P. d., asina dixitalmente: Concelleiro Delegado de Orzamentos e Facenda.
DELEGACIÓN DE PRESIDENCIA NO CONCELLEIRO FIDEL CASTRO QUIROGA, DO ACTO DE VODA CIVIL.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 07/07/2015)

Por Resolución da Alcaldía de data 23 de xuño de 2015, vense en delegar no concelleiro D. Fidel Castro Quiroga, a presidencia do acto de voda civil a celebrar o día 27 de xuño de 2015, ás 18:15 horas no Pazo de Santa Cruz desta Vila. O que se fai público en virtude do disposto no art.44.2 do Real Decreto Lexislativo 2568/86. Bueu, 23 de xuño de 2015.—O Alcalde, Félix Juncal Novas.
APROBACIÓN INICIAL DO PRESUPOSTO 2015.
ADMINISTRACIÓN LOCAL — Municipal — Oia (Presupostos e cadros de persoal, 06/03/2015)

Aprobado inicialmente, en sesión plenaria ordinaria de 26 de febreiro de 2015, o orzamento municipal para este ano 2015, xunto coas bases de execución do mesmo, e a plantilla e cadro do personal do concello de Oia, en cumprimento do disposto no artigo 169 do T. R.2/2004 da Lei reguladora de Facendas Locais, expónse ó público, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 d Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Oia, 27 de febreiro de 2015.—O Alcalde, Alejandro Rodríguez Rodríguez.
DELEGACIÓN DE COMPETENCIAS DO ALCALDE
ADMINISTRACIÓN LOCAL — Municipal — Poio (Outros documentos, notificacións e informacións públicas, 25/09/2015)

Co motivo da miña ausencia no período comprendido entre o 22 e o 27 de setembro de 2015, ambos os dous inclusive, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997) RESOLVO Primeiro: Delegar na 1ª Tenente de Alcalde, DªVicenta Juana Iraides Olmeño Fal a totalidade das miñas funcións no devandito período comprendido entre o 22 e o 27 de setembro de 2015, ambos inclusive. Segundo: O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificada á interesada para os efectos da súa aceptación e dar conta ao pleno na primeira sesión que realice. Mándao e asínao o Sr. Alcalde en Poio, a vinte e un de setembro de dous mil quince, do que eu Secretaria xeral dou fe.—O Alcalde, Luciano Sobral Fernández.—A Secretaria xeral, Paula E. Ramos Diaz.
DH. W36.48593. SOLICITUDE DO CONCELLO DE BAIONA DE AUTORIZACIÓN OBRAS PARA SUPRESIÓN BARREIRAS ARQUITECTÓNICAS ROTONDA LADEIRA E CEMITERIO SABARÍS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/05/2015)

O Concello de Baiona, con DNI P3600300B e enderezo Lorenzo da Carrera 17, solicita de Augas de Galicia co CIF: Q1500378C, a autorización de obras no lugar de Avda. Foz do Miñor e Avda. Praia Ladeira, parroquia de, Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48593. Os traballos solicitados consisten na supresión de barreiras arquitectónicas en acceso a beirarrúas na rotonda de Ladeira, estrada PO-552 en zona de policía do río Groba, e na beirarrúa do cemiterio da Avda. Praia de Ladeira, en zona de policía do río Guillade, na parroquia de Sabarís, Concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de abril de 2015.—O Xefe da Área de Autorizacións e Concesións, Viorel Cosmin Serafini Balboteo.
DELEGACIÓN PRESIDENCIA ACTO VODA CIVIL NO CONCELLEIRO D. JOSE INOCENTE GARCÍA CUERVO
ADMINISTRACIÓN LOCAL — Municipal — Bueu (Outros documentos, notificacións e informacións públicas, 22/05/2015)

Por Resolución da Alcaldía de data 6 de maio de 2015, vense en delegar no concelleiro D. José Inocente García Cuervo, a presidencia do acto de voda civil a celebrar o día 4 de xullo de 2015 ás 18:30 horas horas no Pazo de Ouril sito no lugar de Chan de Piñeiro da parroquia de Beluso deste municipio. O que se fai público en virutde do disposto no art.44.2 do Real Decreto Lexislativo 2568/86. Bueu, 8 de maio de 2015.—O Alcalde, Félix Juncal Novas.
CITACIÓN POR COMPARECENCIA (NO LIQUIDABLES). RELACIÓN QUE EMPEZAPOR AAVEDRA 21 SLU E REMATA EN VILA LAMAS MARÍA PAZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/06/2015)

Téndose realizado dous intentos de notificación aos contribuíntes abaixo relacionados sen resultado positivo, publícase a presente relación a fin de que os interesados poidan persoarse nos diferentes Negociado da Administración de Tributos Municipal no prazo de quince días naturais seguintes a data da presente publicación a fin de seren notificados por comparecencia, según o disposto no artigo 112 da lei 58/2003 do 17 decembro Xeral Tributaria. A citada comparecencia realizase polos suxeitos pasivos ou os seus representantes de luns a venres en horario de 9 a 13/30 horas nas dependencias sitas na pranta baixa do edificio do Concello, Praza do Rei nº1 Transcorrido o prazo anterior, sen que comparezan os interesados a notificación entenderase producida a tódolos efectos legais de conformidade co artigo 112.2 da Lei Xeral Tributaria. Vigo, a 26 de maio de 2015.—O Alcalde, P. d., a Concelleira de Economia e Facenda (sinatura dixital).
LICITACIÓN DE CASETAS E BANCADAS VACANTES DO MERCADO MUNICIPAL
ADMINISTRACIÓN LOCAL — Municipal — Grove, O (Contratos administrativos, 16/10/2015)

Provisional: Non se esixe. Definitiva: 5 por cento do prezo de adxudicación. Máximo 200 euros (a prorrata entre os adxudicatarios). O Grove, a 5 de outubro de 2015.—O Alcalde, José A. Cacabelos Rico.
NOTIFICACIÓN POR COMPARECENCIA. RELACIÓN QUE COMEZA POR BORRAJO CARRERA ANTONIO E REMATA EN VEIGA SOUSA JOSE ANTONIO.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/04/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizarse os intentos de notificación esixidos, cítase ós interesados que figuran neste anuncio, para que no prazo de 15 días naturais contados dende o seguinte ó desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para tódolos efectos legais dende o día seguinte ó do vencemento do prazo antes sinalado. En Pontevedra, a 23 de marzo de 2015.—O Xefe do Servizo de Recadación, Nicolas Valentin Moroi Montil.
NOTIFICACION A HEREDEIROS DE JOSE ANTONIO PORTELA CANCELA
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 09/03/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ante a imposibilidade de practicar a notificación da resolución ditada o 23.02.2015 comunícase ao interesado que o expediente está a súa disposición na Secretaría do Concello de Cotobade para a súa consulta en horario de 9 a 13 horas. Cotobade, 23 de febreiro do 2015.—O alcalde, Jorge Cubela López.
CONTRATACIÓN DO SUBMINISTRO DE ELEMENTOS BIOSAUDABLES
ADMINISTRACIÓN LOCAL — Municipal — Vigo (Contratos administrativos, 26/02/2015)

1. Entidade que adxudica: a) organismo: Concello de Vigo. b) Dependencia: Montes, parques e Xardíns. c) Nº expediente: 7691-446.2. Obxecto do contrato: a) descrición: subministro e instalación de elementos biosaudables. b) CPV: 37420000-8. c) División por lotes e número de lotes: Sí; 4. d) Lugar de entrega: Parques biosaudables de Alcabre-Navia-Rúa Moaña-Rúa Pablo Iglesias-Praza de Independencia-Parque de Castrelos-Alameda Andrés Gaos-Rúa Pizarro-Becerreira-Teis (mercado)- As Relfas-Mestre Montes-Barrio das Flores-Lagares-Rúa Mondariz-Polideportivo Berbés-O Vao e Beade (AA. VV). e) Prazo de execución: 15 días.3. Tramitación e procedemento: a) Tramitación: ordinaria. b) Procedemento: Aberto. c) Criterios de adxudicación: os consignados no apartado 9 das FEC do prego de cláusulas administrativas particulares.4. Presuposto base: 160.000 euros (I. V. E. engadido). Dotación por lotes: Lote I: 41.699,71 euros; Lote II: 33.068,21 euros; Lote III: 40.605,74 euros; Lote IV: 44.626,34 euros. (Todos eles, I. V. E. engadido) 5. Garantías provisionais: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións.7. Requisitos específicos do contratista: a) Clasificación: non se esixe. b) Solvencia económica e financeira e solvencia técnica e profesional: a esixida no apartado 6) das follas de expecificacións do contrato (FEC). 8. Presentación de Ofertas: a) Data límite de presentación: o prazo rematará os 15 días seguintes ó da última publicación do presente anuncio no BOP ou no DOG. b) Documentación: A esixida nas cláusulas 12 e 13 do prego de condicións administrativas e no punto 7 das FEC. c) Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. d) Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica económica: a) Dirección: Casa do Concello de Vigo, Pza. Do Rei s/n.36202 Vigo. b) Data e hora: se anunciará no perfil do contratante do Concello de Vigo.10. Gastos de publicidade: Pagaraos o adxudicatario ata a cantidade de 1.000 euros. Vigo, 16 de febreiro de 2015.—O concelleiro delegado de Contratación, David Regades Fernández.
COBRO PADRON VEHICULOS+VADOS 2015
ADMINISTRACIÓN LOCAL — Municipal — Grove, O (Recadación, 06/04/2015)

Logo de seren aprobados mediante unha resolución da Alcaldía do día 17 de marzo de 2015 o censo do imposto sobre vehículos de tracción mecánica e o de entrada de vehículos e reserva de espacio do ano 2015 exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 1 de abril ao 1 de xuño de 2015, ambas as dúas datas incluídas, nas oficinas de Recadación, en horario de 9.00 a 14.00 horas, de luns a venres. O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, 18 de marzo do 2015.—O Alcalde, Miguel A. Pérez García.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 03/07/2015)

De conformidade co disposto no artigo 23. da Lei 7/1985, de 2 de abril, Reguladora das Bases do Réxime Local e os artigos 46-1 do Regulamento de Organización, Funcionamento e Réxime Xurídico das Entidades locais do 28 de novembro de 1986, e 62 e 63 da Lei 5/1997, do 22 de xullo, da Administración Local de Galicia, aos tenentes de alcalde, como tales, correspóndelles substituír á Alcaldía e pola orde do seu nomeamento, nos casos de vacante, ausencia, enfermidade sendo libremente designados e removidos polo Alcalde de entre os membros da Xunta de Goberno Local. Sendo competencia desta Alcaldia o nomeamento dos Tenentes de Alcalde de entre os membros da Xunta de Goberno Local segundo establece o artigo 21.2 e 23 da Lei 7/1985, de 2 de abril, reguladora das bases do Réxime local 7/1985, RESOLVO: Primeiro: Nomear Tenente de Alcalde ós/as Concelleiros/as: 1º Tenente de Alcalde: Dona Tania García Sanmartín 2º Tenente de Alcalde: D. Argimiro Serén Mera Segundo: Da presente resolución darase conta ó Pleno na primeira sesión que se celebre, notificándose ademais, persoalmente ó designado, e publicarase no Boletín Oficial da Provincia, sen prexuízo da súa efectividade desde o día seguinte da presente resolución. Vilagarcía de Arousa, 19 de xuño de 2015.—O Alcalde-Presidente, Alberto Varela Paz.
APROBACIÓN DEFINITIVA DE MODIFICACIÓN DE CRÉDITOS 1/2015
ADMINISTRACIÓN LOCAL — Municipal — Cañiza, A (Presupostos e cadros de persoal, 13/08/2015)

Aprobada definitivamente polo Pleno do Concello en sesión celebrada o 4 de agosto de 2015 a Modificación de Créditos núm.1/2015 sobre o Orzamento do Concello de A Cañiza correspondente ao exercicio 2015, de aprobación de Suplemento de Crédito (Expte. SC 1/2015), por importe de 291.200,24 €. Faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Documento asinado electrónicamente (art.19 da Lei 11/2007), por MIGUEL A. DOMINGUEZ ALFONSO, Alcalde do Concello de A Cañiza, A Cañiza a 4 de agosto de 2015.
DH. W36.49728. SOLICITUDE DO CONCELLO DE FORCAREI PARA AUTORIZACIÓN DAS OBRAS DE INSTALACIÓN DUN COLECTOR DE AUGAS RESIDUAIS NA ZONA DE POLICIA DO REGO DE OUTEIRO, NO LUGAR DE GUISANDE PARROQUIA DE SAN MIGUEL DE PRESQUEIRAS, FORCAREI.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 05/10/2015)

O Concello de Forcarei con DNI P3601800J e enderezo Praza da Igrexa 1, solicita de Augas de Galicia co CIF: Q1500378C, a autorización de obras no lugar de Guisande, parroquia de San Miguel de Presqueiras (San Miguel), Concello de Forcarei (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na instalación de colector de augas residuais na zona de policía do rego de Outeiro, nun treito de 297 m de lonxitude, a unha distancia mínima de 17,00 m de dph. As obras sitúanse no lugar de Guisande, parroquia de San Miguel de Outeiro (Forcarei). O punto de conexión coa rede existente ten as coordenadas X:554.046 Y:4.707.943 e sitúase a 1,30 m de do rego de Outeiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 16 de setembro de 2015.—O Xefe da Área de Autorizacións e Concesións, Manuel Nicanor Bonifasi Farled.
DH. W36.49159. SOLICITUDE DE CONCELLO DE PONTEVEDRA, PARA AUTORIZACIÓN DE OBRAS PARA SENDA PEONIL MARXE DEREITA LÉREZ, NO LUGAR DE MONTEPORREIRO, ATA PRAIA FLUVIAL COUSO, PARROQUIA DE LÉREZ.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/08/2015)

As obras solicitadas consisten na realización de senda peonil de 700 m de lonxitude e 1,50 m de ancho, na marxe dereita do río Lérez, entre Monteporreiro (coordenadas UTM: X: 581224,1700, Y: 4.700.266,43) e a praia fluvial de Couso (coordenadas X: 531.861,10, Y:4.700.311,87). A distancia mínima da senda ao dph será duns 7,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 10 de xullo de 2015.—O xefe da Área de Autorizacións e Concesións, Nube Katarzyna Marta Aidara Trabudua.
NOTIFICACIÓN INTERESADOS: ALVARADO PEREIRA ANNELINE ARCELIA Y OTROS
ADMINISTRACIÓN LOCAL — Municipal — Salvaterra de Miño (Recadación, 19/03/2015)

Intentada a notificación do seguinte acto de trámite de “resolución de expediente administrativo para proceder ó corte de subministro de auga potable por impago de recibos”, aos interesados que de seguido se indican, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 28 de novembro, de réxime xúrídico das administracións públicas e do procedemento administrativo común, procédese a notificar mediante a publicación no B. O. P. e no taboleiro de anuncios do Concello de Salvaterra de Miño o seguinte: Acto a Notificar: Acordo adoptado pola Xunta de Goberno Local, celebrada o día 23 de xaneiro de 2.015, ”, no que se acorda resolver o expediente administrativo para proceder ó corte do subministro de auga potable, respecto da relación de debedores remitida polo departamento de Tesourería, sobre os que se iniciou procedemento de apremio no que de conformidad co artigo 35 do Regulamento do Servicio de Subministro de Auga Potable a domicilio do Concello de Salvaterra de Miño, que establece que “A par que o cobro por vía de prema, de acordo co artigo anterior, a Comisión de Goberno, agora Xunta de Goberno Local, previo informe do Secretario da Corporación, poderá acordar o corte de subministro; notificada esta resolución, se no prazo de tres días non se fixeran efectivos os recibos endebedados, pasarase comunicación á Delegación de Industria e autoridade gobernativa e procederase ao corte do subministro, o que para ser rehabilitado levará consigo o aboo de novos dereitos de acometida”. Otorgase audiencia aos interesados por un prazo de tres días hábiles, a contar do seguinte a data de publicación do presente edicto no Boletín Oficial da Provincia de Pontevedra, para que poidan presentar alegacións, documentos ou xustificacións que estimen pertinentes, advertindolle aos interesados que, se no prazo de tres días non se fixeran efectivos os recibos endebedados, pasaráse comunicación á Delegación de Industria e autoridades gobernativa e procederase ó corte de subministro, o que para ser rehabilitado levará consigo o aboo de novos dereitos de acometida. En Salvaterra de Miño a 14 de febreiro de 2.015.—O Tesoreiro, Roberto Felipe Suances Bemposta.